CELEX: 32015R1725
Language: et
Date: 2015-09-28 00:00:00
Title: Komisjoni määrus (EL) 2015/1725, 28. september 2015, millega muudetakse määruse (EL) nr 231/2012 (millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid) lisa seoses etüüllauroüülarginaadi (E 243) spetsifikatsiooniga (EMPs kohaldatav tekst)

29.9.2015   
            
            
               ET
            
            
               Euroopa Liidu Teataja
            
            
               L 252/12
            
         KOMISJONI MÄÄRUS (EL) 2015/1725,
   28. september 2015,
   millega muudetakse määruse (EL) nr 231/2012 (millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid) lisa seoses etüüllauroüülarginaadi (E 243) spetsifikatsiooniga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta (1), eelkõige selle artiklit 14,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (2), eriti selle artikli 7 lõiget 5,
   ning arvestades järgmist:
   
               (1)
            
            
               Komisjoni määruses (EL) nr 231/2012 (3) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
            
         
               (2)
            
            
               Neid spetsifikatsioone võib komisjoni algatusel või pärast taotluse esitamist ajakohastada määruse (EÜ) nr 1331/2008 artikli 3 lõikes 1 osutatud ühtse menetluse kohaselt.
            
         
               (3)
            
            
               17. novembril 2014 esitati taotlus toidu lisaaine etüüllauroüülarginaadi (E 243) spetsifikatsiooni muutmise kohta. Taotlus tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (4)
            
            
               Kehtivas spetsifikatsioonis on etüüllauroüülarginaat määratletud kui aine, mis on saadud arginiini esterdamisel etanooliga ja sellele järgneval estri reageerimisel lauroüülkloriidiga. Tekkinud etüüllauroüülarginaat saadakse vesinikkloriidsoolana, mis filtritakse ja kuivatatakse.
            
         
               (5)
            
            
               Taotleja tõendas, et praegune määratlus on liiga lai ning et uus määratlus peaks kajastama temperatuuri ja pH andmeid, mis esitati esialgses taotluses ning mis on olulised, et saada sama profiil, mida hindas Euroopa Toiduohutusamet oma arvamuses toidu säilitusainena etüüllauroüülarginaadi konservandina kasutamise ohutuse kohta (4).
            
         
               (6)
            
            
               Seepärast tuleks määrust (EL) nr 231/2012 vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 231/2012 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 28. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  Komisjoni määrus (EL) nr 231/2012, 9. märts 2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).
   
      (4)  EFSA Journal (2007) 511, 1–27.
   
      LISA
      Määruse (EL) nr 231/2012 lisas asendatakse etüüllauroüülarginaati (E 243) käsitlevas kandes selle aine määratlus järgmisega:
      
         
                     „Määratlus
                     
                  
                  
                     Etüüllauroüülarginaadi sünteesimiseks esterdatakse arginiin etanooliga ning seejärel lastakse estril reageerida lauroüülkloriidiga; süntees viiakse läbi veekeskkonnas kontrollitud temperatuuril 10–15 °C ja pH 6,7–6,9 juures. Tekkinud etüüllauroüülarginaat saadakse vesinikkloriidsoolana, mis filtritakse ja kuivatatakse.”